Virallinen lehti nro C 031 , 05/02/1999 s. 0017



KIRJALLINEN KYSYMYS E-1100/98 esittäjä(t): Daniela Raschhofer (NI) komissiolle (8. huhtikuuta 1998) Aihe: Euroopan ammattikoulutusrahaston ulkoinen arviointi Asetuksen N:o 1360/90(1) 17 artiklan mukainen Euroopan ammattikoulutusrahaston ulkoinen arviointi saatettiin päätökseen 9. toukokuuta 1997. Tämän arvioinnin lisäksi komission toimihenkilöt suorittivat omia tutkimuksia. Ulkoisten asiantuntijoiden laatimassa kertomuksessa mainitaan tiettyjä huomattavia puutteita, joihin komission kertomuksessa viitataan tuskin sanallakaan. 1. Mistä johtuu, että yhden ja saman tavoitteen puitteissa - joka kohdistui arvioinnin laatimiseen siitä, onko rahasto saavuttanut sille asetetut päämäärät - tutkimuksia suorittavat sekä ulkoiset asiantuntijat että komission omat virkamiehet? 2. Oliko molempien osapuolien suorittamissa tutkimuksissa yhtymäkohtia ja tehtiinkö tietyissä tutkimuksen kohdissa yhteistyötä? 3. Minkä syiden perusteella tutkimuksen laatiminen annetaan ulkoisten asiantuntijoiden tehtäväksi? 4. Olisivatko omat virkamiehet voineet yksistään suorittaa arvioinnin ja olisiko siinä päädytty samoihin kriittisiin lopputuloksiin? 5. Kuinka paljon SOFRECO:n suorittama arviointi tuli maksamaan? Komission jäsenen Édith Cressoninkomission puolesta antama vastaus (4. kesäkuuta 1998) Heinäkuun 7. päivänä 1990 Euroopan koulutussäätiön perustamisesta annetun neuvoston asetuksen (ETY) 1360/90(2) 17 artikla velvoittaa komissiota huolehtimaan Euroopan koulutussäätiön työstä saatujen kokemusten seuranta- ja arviointimenettelyistä sekä antamaan parlamentille, neuvostolle ja talous- ja sosiaalikomitealle kertomuksen näin saaduista tuloksista. Komissio esitti kertomuksensa 18. heinäkuuta 1997(3). 1. Komission kertomus perustuu Euroopan koulutussäätiön arviointiin ja niihin tietoihin, joita säätiötä jatkuvasti valvottaessa on saatu. Arvioinnista ei vastannut suoraan komissio, vaan ulkopuolinen järjestö (Sofreco), ja se tapahtui helmi-huhtikuussa vuonna 1997. Seurannasta saadut tiedot perustuvat etenkin komission ja Euroopan koulutussäätiön jatkuvaan ja tiiviiseen yhteistyöhön. Molemmat tiedonlähteet täydensivät toisiaan. Heinäkuun 18. päivänä 1997 annetussa komission kertomuksessa kootaan arvioinnin tulokset (jaksossa 4) ja esitetään päätelmiä käyttäen hyväksi myös komission omia seurannasta saatuja kokemuksia (etenkin jaksossa 6). 2. Ulkopuolisen sopimuspuolen tekemä arviointi noudatti yksityiskohtaisia ohjeita ja täydensi muita toimintoja. Komission kertomus laadittiin ulkopuolisen arvioinnin perusteella. Sitä hyödytti tiivis yhteistyö ulkopuolisen arviointiryhmän kanssa. 3. Ulkopuolisen arvioinnin katsottiin varmistavan erityisesti riittävän aineiston saannin (henkilöstö, aika, hallinnon suoriutumiskyky), jotta pystyttiin annetussa ajassa toteuttamaan kattava tutkimus. 4. Kuten jo mainittiin, komissiolla ei ollut asianmukaisia voimavaroja arvioinnin suorittamiseen annetussa ajassa. Kertomuksessaan komissio perusti omat havaintonsa suureksi osaksi arvioitsijoiden keskeisiin suosituksiin, etenkin Euroopan koulutussäätiön tulevaisuudennäkymien suhteen. 5. Ulkopuolinen arviointi maksoi 223 296 ecua. (1) EYVL L 131, 23.5.1990, s.1. (2) EYVL L 131, 23.5.1990., asetus sellaisena kuin se on muutettuna asetuksella (EY) 2063/94L 216, 20.8.1994. (3) KOM(97) 379 lopullinen.